text:
Vixibile Cun Tùtti I Browser - Campàgna pè 'n WWW indipendaente da browser speciàli
Notae: 'Sa paxina l'hae staeta scritta da Cari D. Burstein pè esprimme u sentimentu derè a' campàgna "Best Viewed With Any Browser" (Vixibile Cun Tùtti I Browser). Se saei arrivae fin chi da 'n xitu web ch'u dixeiva "Best Viewed With Any Browser" in te 'n immagine o nu, l'eu dì che l'autù de quellu xitu l'hae d'accordu cun questa campàgna e u partesipa au sforzu pè creà 'n web indipendaente da quarsiaxi browser speciàle. Chi de seguitu purrei treuvà tùtte e infurmazzuin pè poi magàri desidde de fà pàrte anche vuì àtri de 'sta campàgna.
"Tùtti quelli ce sbattan 'n ti seu xiti 'na scritta che dìxe: ' 'sa paxina se lèzze megiù cu'u browser X' ghe piaxeiva turnà a quelli giurni terribili, primma du Web, quande l'ea messu impuscibbile lezze in documaentu scrìtu in 'sçe 'n àtru computer, da 'n atru prugramma, o 'n 'te 'n àtra rei."
-- Tim Berners-Lee a Technology Review, Lùggiu 1996
Se sei arrivae fin chi, vi staiae chiedendu:"cosse l'hae quellu pumellu c'u dixe: "Best Viewed With Any Browser" c'u lea in sòe quellu xitu? 'Sa chi e l'hae a mae spiegassiun: nu me piaxe u fattu che certi xiti su faeti a posta per certi browser e nu te lascian ùsà i àtri, e quande sun i sçe'n xitu me scoccia nu' purrei fà ninte finche nu' turnu cun Netscape Navigator o Internet Explorer. A l'hae ancun pezzu in sçe quelli xiti che funsiun-an sulu cun i browser ciù populàri, o pezzu che nu' suportan i browser testuàli.
Mi veuggiu invertì questa tendenza. U sò che da sulu nu' possu fà ninte, ma chi ogni picculu agiùttu l'hae impurtante, pè purrei aveighe in WWW vixibile cun tùtti i browser e' xistemmi operatìvi; pè fà vedde che i mae xiti e quelli di mae collaboratuì sun vixitabbili da tùtti o creou u pumellu:"Best Viewed With Any Browser". Certe paxine purrian veddise megiù con certi browser ciùtostu che àtri, ma sun vixibbili cun tùttu; Tùtte e òtte che inte quarche paxina 'ghò missu 'n Java o 'n Frame ne ho sempre faeta 'n àtra vixibbile anche cun browser pocu putenti. Ve pregu de famme savei se 'n te mae paxine gh'ae quarcosa che nu funsiun-a cu' vostru browser, còscì da pueilu mette a postu.
Chiedu pè piaxei che tùtti mettan 'na mae immagine in te sue paxine. Se orrei creà de' àtre immagini dimmelu (e faeme savei se e possu mette pùbblicamaentew dispunibbili), nu' sun 'nartista a u sò che nu' ho faetu di gran disegni. Me farebbe piaxei se vui àtri scrivei 'n àtra paxina pa' campàgna, e se nu fei ninte pè mì lìhae paegia.
Chi gh'hae 'n esempiu de HTML de 'n immagine:

Nota: Ricurdeive de mette cumme link a 'ste immagini l'URL http://www.anybrowser.org/campaign/
Se nu' orrei mettighe 'n immagine purrei mettighe 'na scritta che dixe:"Vixibile Cun Tutti I Browser" o fraxi ximmili cu' link a http://www.anybrowser.org/campaign/
Ghe sun 2 bun-e raxuin pè mette 'ste immagini e/o testi in sçe i vosrti xiti:
- Fà savei a gente che u vostru xitu u peuan vedde tùtti
- Incuraggià a gente a fà di xiti cumme u vostru
Ho creou a Accessible Site Design Guide (in ingleise) pè aggiùtà a gente a fà di xiti vixibili a tùtti. Amiae i xiti in fundu a 'sa paxina pè saveine de ciù.
Se orrei fà cangià u xitu de quarche d'ùn pè fàlu vixibile a tùtti porrei mandaghe 'na lettera-esempiu(in ingleise) che se treuvan in ùn di xiti in fundu.
Ve pregu8, fei in moddu da fà di xiti visibbili a tùtti, pè piaxei, l'hae ovviu.
Cliccae in sòe campaign AT anybrowser DOT org pè famme de dumande.


c: text/html

text:
Cusco
Cusco oppûre Cuzco (in quechua: Qusqu, Qosqo ), a l'è 'na çittæ do sûd-est do Perù, capitâ do departamento do mæximo nomme.
A g'ha çirca 300.000 abitanti, e a l'è stæta diciaräa Patrimònnio de l'Ûmanitæ into 1983 da l'UNESCO.
Ciammäa segondo a sêu etimologia "umbrissallo do mondo", perché da-a sêu ciassa çentrâ vegnivan marchæ i limiti de l'Impero Inca, do quæ a l'ëa a capitâ, anchêu a l'è conscideräa capitâ storica do Perù.
A l'è molto importante storica e tûristegamenti, e da chì se pêu rivâ scinn-a-e famose rovinn-e de Machu Pikchu.

robotstxt: allowed

filter: keep


text:
Dico aduncha, che a ro tempo dro primo Re de Zipri da pue dro conquisto che fe de Terra Santa Giofrò Buglion, intravegne, che unna gentildonna de Guascogna zè in peregrinagghio a visità ro Sepurcro, de donde tornandosene, zuinta in Zipri fo villanamente otraghià da zerti gaioffi, dra qua cosa a sentì tanto despiaxè, che a pensa* d'andasene a lamentà da ro Re. Ma ghe fo dito, che l'era briga* perdua, perche o l'era un homo si dezutre, e da poc*, che non soramenti o no se curava de fa vendetta dre eniurie, ch'eran fete a ri atri, ma che o ne sofriva mille, che tutto ro iorno ghe venivan* fete a le mesmo: tanto che tutti quelli, ch'eran con seigo scorrozzè, se ne pagavan con farghe quarche despeto. La donna senti* questa cosa, e perdua za speranza de puise vendicà, a fe pensè, per alenzerì uo* poco ra so ragghia, d'andà a ponze con parolle ra miseria dro ditto Re: e, quando a ghe fo davanti chiamando ghe disse:
Segnò, mi no vegno za a ra to presentia, perche aspette vendetta de quell'engiuria, che m'è steta feta: ma te prego ben, che in cagnhio*, per me consoration, ti me mostri, como ti fe a soferì quelle, che me disan tutto ro iorno, che t'è fete; perche, imprendendo da tie, me sachie porta* in patientia ra me, ra qua, se mi puise, De ro sa, como te ra renontiereiva vorentera, da pue che ti re se si ben portà.


text:
khabar fori az 209
Expand Messages
- ba dorood be ham mihanan gerami lotfan in khabar ra fori be tamame rasaneha arsal konid ba sepas be har site khabari ya tv va radio in khabar ra arsal konid sepasgozaramarshanÈÇ äÇã ÍÞ ÈÇ äÇã ÚÏÇáÊ æ Èå äÇã ÇíÑÇä ÓÑÒãíä ÔíÑÇä æ ÏáÇæÑÇäÏÑ ÓÑÒãíäí äÝÓ ãíßÔíã æ ÑÇå ãíÑæíã ßå ÐÑå ÐÑå ÎÇß Âä ÈÇ Îæä ãÑÏÇä æ ÒäÇä ÏáÇæÑ æ ÔÌÇÚí ÂÛÔÊå åÓÊ ßå ÈÑÇí ÍãÇÓå ÂÒÇÏí ãÕíÈÊåÇ æ ÐÌÑåÇ ÊÍãá ßÑÏäÏ æ ãÇ å ãíÏÇäíã æ å ßÑÏå Çíã æ å ãíßäíã ÏÑ ÇÓÏÇÑí ÇÒ ÑÇå ÂäÇä ¿ÊÇ Èå ßí ÎÇãæÔí æ ÓßæÊ ¿ÊÇ Èå ßí ÊÑÓ ÇÒ ÒäÏÇä æ ÓÑßæÈ ¿ÊÇ Èå ßí ÎíÇäÊ Èå Îæä ÏáÇæÑÇäí ßå ÈÑÇí ãä æ ÔãÇ ÑÝÊäÏ æ ÐÌÑåÇ ßÔíÏäÏ æ ÕÏÇí ÝÑíÇÏ ÂäÇä Èå æÔ ãÇ äÑÓíÏ íÇ ÇÑ åã ÑÓíÏ ÈÚÏ ÇÒ äÏí åãå ÂäåÇ Ñæ Èå ÏÓÊ ÝÑÇãæÔí ÓÑÏíã ¿ÝÑÇãæÔ äßäíÏ ßå ÈÑÇÏÑÇä æ ÎæÇåÑÇä ãä æ ÔãÇ ÈÑÇí ÚÏÇáÊ ÎæÇåí æÇÚÊÑÇÖ ÏÑ ÈÑÇÈÑ ÓíÇåí æ ÙáãÊ ÏÑ ÒäÏÇä åÇí Ñíã ÌãåæÑí ÇÓáÇãí ãÍÈæÓ ÔÏå ÇäÏ æ ÑÇå ÂäÇä ÑÇ ãä æ ÔãÇ ÈÇíÏ íãæÏå ÊÇ ÑæÒí ßå Ñã ÇåæÑÇíí ÇíÑÇä Èå ÇÍÊÒÇÒ ÏÑ ÂãÏå æ ÂÒÇÏí ÏÑ Çíä ÓÑÒãíä åÏíå Çí ÈÇÔÏ ÇÒ ÌÇäÈ ãÇ ÈÑÇí ÂíäÏÇä ÇíÑÇä Òãíä .ãÇ Èå ÇíÑÇä ãÏíæä åÓÊíã æ æÇí Èå ÍÇá ÂäÇä ßå ÝÑÇãæÔ ßÑÏå ÇäÏ ÏÑ Çíä ÔÑÇíØ å æÙíÝå Çí ÈÑ ÚåÏå ÏÇÑäÏ !äÓá ãä ¡ äÓá ÈÚÏÇÒ ÇäÞáÇÈ ¡ äÓá Ìä æ Èí ÚÏÇáÊí ¡ äÓá ÓÑßæÈ æ æÍÔí Ñí ¡ äÓá äÓá ßÔí ¡ äÓá ãÚÊÑÖ Èå Âäå ãíÐÑÏ ÏÑ ÓÑÒãíäÔÇä ¡ äÓá ÚÏÇáÊÎæÇå ¡ äÓá ãÙáæã æ ÓæÎÊå ÇíÓÊ ßå ÝÑÕÊ ÔäÇÓÇäÏä ÎæÏ ÑÇ Èå ÎæÏ äÏÇÔÊ æ äÏÇÑÏ æ ãä íßí ÇÒ åãÇä ÌæÇäåÇíí åÓÊã ßå ÈÇÈÊ Çíä åãå Ùáã æ ÎíÇäÊ ÐÔÊã ÇÒ Âäå ãíÊæÇäÓÊã ãÇääÏ ÏíÑÇä ÇäÊÎÇÈ ßäã æ Èå ÒäÏí Èí ÏÛÏÛå æ Èí ÎíÇáí ÎæÏ ÇÏÇãå Ïåã æ Èæíã Èí ÎíÇá ÓíÇÓÊ ¡ Èí ÎíÇá ÇíÑÇä ¡ ãä ÎæÏã Ñæ ÞÇØí Çíä ÈÇÒí åÇ äãíßäã ........ÇãÇ äå ! ÍÑÝåÇí ãä æ åãå ÇæäÇíí ßå åã ÝßÑ ãä åÓÊäÏ ÓíÇÓí äíÓÊ ãÇ ÊäåÇ ÍÞí Ñæ ãíÎæÇåíã ßå Èå åãÑÇå ÊãÇã ÇäÓÇä åÇ ÒÇÆíÏå ÔÏå æ Âä åã ÂÒÇÏíÓÊ !ÏÑ åãíä ÑÇÓÊÇ ÎÈÑí ÌÏíÏí ÇÒ íßí ÇÒ ÒäÏÇäíåÇí ÂÒÇÏíÎæÇå ÒäÏÇä Çæíä Èå äÇã { æÑíÇ äÇÏ æíÓí } ÍÇßí ÇÒ ÂäÓÊ ßå äÇãÈÑÏå ÏÑ í íÑí ãÌÏÏ ÏÑíÑí ÈÇ åÓÊå ãÑßÒí ÒíäÔ ÇÓÊÇä ÊåÑÇä ÏÑ ÑÇÈØå ÈÇ 3 Êä ÇÒ ÝÇÑÛ ÇáÊÍÕíáÇä ÇÞáíÊ åÇí ãÐåÈí ( íåæÏí ) ßå ÏÑ ÂÒãæä æÑæÏí íßí ÇÒ æÒÇÑÊÎÇäå åÇí Ñíã ÞÈæá ÔÏå ÈæÏäÏ æáí Èå Ïáíá íåæÏí ÈæÏäÔÇä ÇÒ ÇÓÊÎÏÇã ÂäåÇ ÌáæíÑí Èå Úãá ÂãÏ æ ãæÌÈ ÏÑíÑí { æÑíÇ äÇÏ æíÓí } æ ãÓÆæáíä ÑÏå ÈÇáÇí æÒÇÑÊÎÇäå ÑÏíÏ ßå Øí Âä äÇãÈÑÏå Èå ÊæÈíÎ ÔÏíÏ ÇÏÇÑí ãÍßæã ÔÏå æ ÇÒ ÓãÊ ÎæÏ ÇÓÊÚÝÇ ÏÇÏ Çíä ÑæíÏÇÏ ÏÑ ÊÇÑíÎ 80/10/20 ÑÎ ÏÇÏå ÇÓÊ .....ÇÒ ÊÇÑíÎ 86/10/15 ÊÇ ÊÇÑíÎ 86/12/11 æÑíÇ äÇÏ æíÓí ãÌÏÏÇ ÏÑ 19 ãæÑÏ Èå ÈäÏå ÇãäíÊí 209 ÒäÏÇä Çæíä ÇÍÖÇÑ ÔÏå æ Èå ÓÆæÇáÇÊ ÊßÑÇÑí 3 ÓÇá íÔ íÚäí ÏæÑÇä ÇÈÊÏÇí ÏÓÊíÑí æ ÈÇÒÌæíí ÇÓÎ ÏÇÏå æ ÏÑ ÊÇÑíÎ 86/12/12 ÓÇÚÊ 6 ÕÈÍ Èå ØæÑ ßÇãá Èå ÈäÏå ÇãäíÊí 209 ÒäÏÇä Çæíä ãäÊÞá ÑÏíÏå æ ÊÇ Çíä ÒãÇä åíæäå ÇØáÇÚí ÇÒ ÓáÇãÊí æí ÏÑ ÏÓÊ äíÓÊ ....äÇåí ÇÌãÇáí Èå ÝÚÇáíÊåÇí æÑíÇ äÇÏ æíÓí ÏÑ ÓÇáåÇí íÔ ÇÒ ÈÇÒÏÇÔÊ :( ÈÑÑÝÊå ÇÒ æÈáÇ ßíÇäæÔ ÓäÌÑí - ÝÚÇá ÍÞæÞ ÈÔÑ )æÑíÇ äÇÏ æíÓí äæیÓäÏå æ Êåیå ääÏå ی ÈÑäÇãå ÊáæیÒیæäی ö " ãÇÌÑÇی æÑæÏ æ ÊæÒیÚ æÔÊ åÇی ÂáæÏå Èå ÔæÑ" ÈæÏå å ÏÑ ÈÎÔ ÝÊæی ÎÈÑی ÔÈå Ïæã ÓیãÇی ÌãåæÑی ÇÓáÇãی ÎÔ ÔÏå ÈæÏ .åãÇÑی ÈÇ äÔÑیå á ÂÞÇåãÇÑی æÊÇå ãÏÊ ÈÇ ÑæÒäÇãå یåÇä ÏÑ ÓÇá 1378Êåیå ääÏå ی ÈÑäÇãå ÑÓÔ æ ÇÓÎ ÈÇ ÏÎÊÑÇä ÝÑÇÑی ÇÑ ãáÊ¡ å ÇÒ ÈÎÔ ÎÈÑی ÔÈå Ïæã ÊáæیÒیæä ÌãåæÑی ÇÓáÇãی ÎÔ ÔÏÓÇÒäÏå ی Çæáیä Ýیáã ÂãæÒÔی ÇäÊÎÇÈÇÊ ÔæÑÇåÇی ÇÓáÇãی ÔåÑ æ ÑæÓÊÇÏÈیÑ äÑå ی æÒÑÇÁ ÔåیÏ åیÆÊ ÏæáÊÚÖæیÊ ÏÑ Ñæå ÊÍÞیÞ ãÈÇÑÒå ÈÇ ãæÇÏ ãÎÏÑ ÇÓÊÇäÏÇÑی åãÏÇääãÇیäÏå ی ÝÑãÇäÏÇÑ åãÏÇä ÏÑ Çæáیä ÏæÑå ی ÇäÊÎÇÈÇÊ ÔæÑÇی ÇÓáÇãی ÔåÑ æ ÑæÓÊÇ ÏÑ ÓÇá 1377ÓÇÒäÏå ی Ýیáã ãÓÊäÏ ÂÔæÑÇ ÈÑÇی ãÚÇæäÊ ÓیÇÓی ÇÓÊÇäÏÇÑی åãÏÇäÊåیå ääÏå æ ãÌÑی ÈÑäÇãå ی ÎÈÑی ÈÇ ÚäæÇä "ÏÇäÔÌæیÇä ÇäÞáÇÈ ÑÇ¿" ÈÑÇی ÈäیÇÏ ÍÝÙ ÂËÇÑ ÇÑÒÔåÇی ÏÝÇÚ ãÞÏÓãÌÑی ÕÏÇ æ ÓیãÇی ÇÓÊÇä åãÏÇä¡ ÊåÑÇä æ یÔ ÏÑ ÓÇá åÇی 1381 ÊÇ 1384ãÓÆæá ییÑی ÌáÓå ی ÓÎäÑÇäی ÍÓیä áÞãÇäیÇä ÏÑ åãÏÇäیی ÇÒ åãÇÑÇä ãØÈæÚÇÊی ÏÑ ÑÇÈØå ÈÇ ÓÝÑ ÑåÈÑی Èå åãÏÇäãÏیÑ ÈÇÒÑÇäی ÑæÒäÇãå ی ÇÚÊãÇÏ ÏÑ åãÏÇäÎÈÑ Ïæã ÏÑ ãæÑÏ íßí ÇÒ ÝÚÇáÇä ÍÞæÞ ÈÔÑí ÈÇ äÇã {ãåäÏÓ ÇÍãÏ ÏÇäÔ ÐíÑ } ßå ÇÒ 23 Èåãä 86 ÈÇ Íßã ÏÇÏÓÊÇäí ÇäÞáÇÈ ÏÑ ÒäÏÇä Çæíä ÈäÏå ÇãäíÊí 209 ÒäÏÇäí æ ÊÇ ßäæä åíæäå ÇØáÇÚí ÇÒ äÇãÈÑÏå ÏÑ ÏÓÊ ÎÇäæÇÏå æí äíÓÊ .ÔÇíÇä ÐßÑ ÇÓÊ ßå {ãåäÏÓ ÇÍãÏ ÏÇäÔ ÐíÑ } äÏí íÔ ÏÇÑ ÓÇäÍå ÓßÊå ÞáÈí ÔÏå æ ÎÇäæÇÏå æ ÏæÓÊÇä æ ÂÔäÇíÇä äÑÇä ÍÇá ÒäÏÇäí äÇãÈÑÏå åÓÊäÏ .áÐÇ ãÇ ÇÒ åãíä ØÑíÞ ÇÒ ÝÚÇáÇä æ ÓÇÒãÇäåÇí ÍÞæÞ ÈÔÑí ÎæÇåÇä ííÑí æÖÚíÊ æ ÓáÇãÊí ÊãÇã ÒäÏÇäíåÇí ÓíÇÓí ÏÑ ÈäÏ Ñíã ÌãåæÑí ÇÓáÇãí åÓÊíã .....ÏæÓÊÇä æ íÇÑÇä ÈÏÇäíÏ ßå ÈÑÇÏÑÇä æ ÎæÇåÑÇä ãÇ ÏÑ ÈäÏ åÓÊäÏ æ ÓßæÊ ÕáÇÍ äíÓÊ .áØÝÇ ÏÑ ÇäÚßÇÓ Çíä ÇÎÈÇÑ ßæÔÇ ÈÇÔíÏ ..ÎÏÇæäÏ ÇíÑÇä äåÏÇÑÊÇä ÈÇÏ .Ï.ÈíÞÑÇÑ
Your message has been successfully submitted and would be delivered to recipients shortly.


text:
Lescico e scintasci
Devo famene ’na raxon e pigiâ nòtta che tanti pensan che quande se parla do zeneize tutto va ben. In sciô zeneize ven dito de cöse che nisciun se permetieiva de dî se se parlesse da lengoa italiann-a: quella sci ch’a l’é ’na lengoa, miga o zeneize ch’o l’é ’n dialetto!
Inti urtimi anni, de discuscioin in sciô zeneize n’é stæto fæto tante, ma e ciù vòtte gh’é da mettisse e man inti cavelli! Miæ, se vive ben anche sensa savei a distinçion tra ditongo, iato e digramma. Però, se no ti a sæ, no stâ discutte de gramatica! Ma a cösa che me fa ciù raggia a l’é che sti scignori no se saieivan mai permissi de discutte da gramatica de l’italian perché no a conoscian… ma de quella do zeneize sci!
De recente ò scinn-a lezuo che costruçioin do tutto eræ in zeneize, pròpio perché son in zeneize van ben! In sgreuxo pe-a nòstra lengoa pægio de quello de scrive e consonante dogge dove se dixan sence. E pensâ che quelli chi dixan e scrivan queste cöse gh’an o coraggio de prezentase comme i difensoî da “lengoa zeneize”: goai a-o çê se te scappa de ciamala “dialetto”. Sta chi a l’é l’unica cösa che, a-a fin da föa, a n’atreuva tutti d’acòrdio.
Coscì ò pensòu de scrive questo tòcco da meditaçion parlando do lescico e da scintasci. Comensemmo co-e definiçioin.
Lescico: l’insemme de paròlle de ’na lengoa.
Scintasci: o mòddo che a lengoa a gh’à de mette insemme e paròlle pe costroî in discorso.
A scintasci a l’é inportante pe-a conprenscion: se a scintasci a l’é coretta t’acapisci sensa pensaghe, s’a l’é erâ ti fæ fadiga a capî. Da questo ponto de vista o lescico o l’é meno inportante: ti peu capî in discorso anche se ti perdi quarche paròlla.
Pe sarvâ ’na lengoa ti devi sarvâ lescico e scintasci. Pe questo l’é inportante dî çetrón e no arancio, càntia e no cascetto, bricòcalo e no arbicòcca, articiòcca (ò ardiciòcca) e no carciòffo e via discorindo. Insomma bezeugna dêuviâ quelle paròlle che se son de longo adêuviæ inti urtimi çent’anni evitando de azeneizâ e paròlle italiann-e. E se a paròlla a no gh’é? Sto chi o l’é ’n problema: ò se deuvia ’na perifraxi (pe dî ‘otorino’ poemo dî: mêgo de oêge) ò bezeugna inventase a paròlla pe evitâ d’arestâ mutti. E chi ghe vorieiva ’n’outoritæ riconosciua ch’a stabilisse quæ son e paròlle neuve che van ben. Purtròppo tra ratelle e sciarbelle, ofeize e sgoaroin saiâ difiçile aveila. Mi çerco de fâ quarcösa co-o TIG, ma e propòste anieivan condivize. Vediemo…
Pe-a scintasci o problema o l’é ciù serio. Tanti di neoparlanti no gh’an de persónn-e che parlan ben o zeneize pe poeise confrontâ e corezzise. Coscì into dubio deuvian a scintasci de l’italian, co-ina perdita graviscima e irecuperabile do zeneize viaxo! Chi me limito a segnalâ doe divescitæ inte quæ i neoparlanti s’inganban de spesso.
A primma (scuzæ se son in pö tenico, ma faiö in pâ de ezenpi pe ese ciù ciæo) a l’é l’utilizzo do verbo avei in cangio de ese quande o conplemento ògetto o l’é raprezentòu da ’na particella pronominale: ‘me lo sono comprato’ o se tradue me l’ò acatòu e NO me o son acatòu! Into mæximo mòddo se dixe a-o cheu o se l’à pigiâ e no a-o cheu o se l’é pigiâ; se l’an portâ via e no se a son portâ via, ecc.
L’atra a l’é sta chi: quande o verbo o precede o sogetto, o verbo o va misso a-o singolare mascolin anche se o sogetto o l’é a-o plurale ò o l’é feminin. Fasso in pö de ezenpi. Pe-o plurale: gh’é di figeu, gh’é de paròlle, chi ghe vegniva e famigge, luxe e stelle in çê. Pe-o feminin: l’é arivòu l’oa, me scciupòu ’na coæ de leze; anche inta canson “Picon dagghe cianin” a ’n çerto ponto o testo o dixe: a stansia dove gh’é nasciuo mæ moæ: nasciuo e no nasciua!
Speremmo che i neoparlanti (ma anche quarche vegioparlante), in cangio do presumî de voei mostrâ o zeneize ò de discutte de gramatica ò, pezo, de fase vegnî a maliconia de scrivila ’na gramatica, gh’aggian l’umiltæ de riflette in sce quant’ò scrito e de comensâ a inparâ in bon zeneize sensa pensâ de saveilo za.
In ògni mòddo: alegri!
28 Commenti
-
In tu TIG a parolla ghirindun a nu ghé
-
Cumplimenti pe u lou e pe a raxòn.
-
Cumme ti dixi tie, a cósa ciü inpurtante pe nu perde na lengua l’é u lescicu e a scintasci… se ti perdi quellu, ti pêu savei tütte e parólle che t’êu, ma ti finisci a parlâ tuscanu adêviandu de parólle zeneixi
U prublema l’é che pe curpa da televixun, i végi ascí finiscian pe parlâ mézu in tuscanu, e i póchi zueni che i sentan parlâ imparan quelu mézu zeneize lie…
-
megiu parla in mezu zeneize che ninte.
-
-
e brâvo profesô, t’ò lètto voentèa…
-
D’in çitæ a direçion de’n vento l’é senpre catio giudicala, ma dando ‘n’eugiâ ò-u çê quarcösa s’acapisce. E quelle nuvie che van e che vegnan, mesciandose, pò-u ciù, a meza stradda tra o mezogiorno e o levante, fan pensâ ò-u sciöco. In vento che, anche s’o no fa diventâ storbia l’ægoa do mâ, o gusta ò-u meximo a-i pescoei da camma perché con lê o çê o l’é squexi senpre coverto e coscì i pesci no veddan a lensa. Pöi chi, a Zena, o sciöco o prezenta ‘n’atro vantaggio: o sponcia verso tæra e, donca, se peu pastuâ avendo bonn-e raxoin de pensâ chò-u brumezzo (me pâ ch’o se ciamme coscì) o se mescie pöco. A sto ponto ò-u pescòu no gh’aresta atro da fa che calâ a lensa e aspetâ che-i pesci ghe daggan. St’òperaçion, oscia pastuâ, stamatin l’à fæta anche in pescòu inmaginaio, e-o sò brumezzo o l’à’npastòu con st’ingredienti: «Speremmo che i neoparlanti (ma anche quarche vegioparlante), in cangio do presumî de voei mostrâ o zeneize ò de discutte de gramatica ò, pezo, de fase vegnî a maliconia de scrivila ’na gramatica, gh’aggian l’umiltæ de riflette in sce quant’ò scrito e de comensâ a inparâ in bon zeneize sensa pensâ de saveilo za». Inte ‘na scitoaçion scimile o pescio biccio cös’o fa? O da doe naixæ ò-u brumezzo e-o sa-a dâ… (a ganbe levæ o no peu) a pinæ? Comme dî: a pastua a no l’è pe mi, donca a no me rigoarda, e coscì abandonâ o pescòu da canna inmaginaio a riflette in sce quello che de chi fa a sò pratica conta in çerto dito. Ma mi, che son in pescio tut’atro che biccio, sciben agge o sospetto cha-a pastua a segge stæta spantegâ ANCHE pe mi, vaggo a fame pescâ ò-u meximo e pöi staiö a vedde, ina vòtta ch’o m’aviâ tiòu sciù, cöse faiâ de mi o pescòu inmaginaio; òscia so me restitoia ò-u mâ ò so me metiâ into çestin; saiva a dî ch’aspeto de savei da lê se devo confermâ i mæ sospetti o no. In zeneize, se no me sbalio, sto mæ ategiamento o porieiva ese capio comme “pigiâ o petto”, e peu d’ase cha segge cosci, ansi: o spero. Ma pò-u fæto chò-u brumezzo dito o segge stæto spantegòu l’indoman de ‘na discuscion, fæta con gaibo, in scia gramatica e ch’o contegne l’ingrediente “vegioparlante” (che pöi tanto vegio no me pâ d’ese), eben sto condigion, poco òcaxonale, o me sponcia a ese pescimista. Staiö a vedde comma-a se mette, e comme se deve fa tra personn-e raxonevoli, son senpre pronto a scusame se me son sbaliòu. L’e’nteizo chò-u scilençio o vâ comme conferma.
-
Ecco, Profesô, quello che t’æ dito insci verbi chi van còniugæ in mòddo inpersonale quande en missi primma di sogetto me da l’ocaxón de fâ ‘na pontoalizaçión: inte quello caxo se deuvia l’inpersonale se o verbo o l’è intranscitivo (es. “l’è arivòu e rondaninn-e”). Ma se o verbo o l’è transcitivo, o verbo o va coniugòu in mòddo regolare, a-o plurale ò a-o feminin, a seconda di caxi (“mangian o menestrón, i figeu”; “a l’arve a pòrta, quella figetta?”). Ò dito ben ò-a l’è ‘na sciòlàia?
-
Òua, chò-u Profesô o l’à discipòu i mæ dubbi, oscia che sò de n’ese inta batuggia di destinatai de sò mochetæ, pòsso dî a mæ in sce unn-a de temanse ch’o proponn-e into tòcco ch’o spronn-a sta discuscion. Ma, primma d’esprimme quello che penso in sciâ sostansa do scrito, veuggio reciamâ l’atençion di quattro Scioî: Mòuro, Lucca, Pòulo e Peo, che fin’òua àn dito a sò chi sorve. Cai scioî, ei parlòu de lescico, de scintàsci, de comme se mette insemme i verbi (mette insemme: perifraxi pe no di coniogâ) e scinn-a do TIG e tanto ei eròu ‘na paròlla in sce doe a tegnise bassi. Lascemmo perde a scintasci, ma parlâ de TIG e pöi erâ o çinquanta pe çento de paròlle ch’ei scrito, scuzæ se vò-u diggo: ma le comme se voesci pigiâ pò-u cû chi ve leze. Quarchedun sto mæ mòddo de fâ o critica (e peu d’ase ch’aggian raxon a falo) perché dixan ch’o devia quelli che voriescian provâ a scrive’n zeneize e saiescian inçerti a destendilo e, donca, rinonçieivan a falo pe no riçeive e critiche da quelli comme mi. Eben, comme vedei mi son de pai contraio pe ‘n’unica raxon: ò livello de conoscensa da scritua da nostra lengoa o l’é coscì scarso che anche un di quattro Scioî (o Peo in particolâ, ch’o pâ quello ciù convinçente, e tanto o l’à miss’in rèsta chinze ò sezze sgoaroin) ch’o regordòu o fa òpinion, o convinçe l’ignorante chò-u zeneize o se scrive a quello mòddo li. Levòù che me son (in pö de forma de sardo – miæ, che no staggo parlando de formaggio – a no goasta) quarche becheletto d’inte scarpe, arivo ò-u ponto de l’”outoritæ riconosciua”. Eben, spero che sta comiscion a se fasse a-a spedia MA SOLO A LIVELLO COMUNALE perché a ghe veu tutta che s’acapimmo in doî, donca, figuemose cös’acapitieiva se s’alarghesse a discuscion a livello regionale. E sò-u seunno o diventesse realtæ, o ZENEIZE insegnalo inte scheue comme fan a Monego co-a lô lengoa. O porieiva esò-u mòddo de dâ in pö de lòu a quarche categoria: Chi scrive libbri, chi-i stanpa, chi-i vende e, a-a fin, i meistri che l’insegnan. Speremmo ben.
-
Scignorïa sciô professô! M’é vegnûo in dubbio insce na frase scrïta da vosciâ pròpio intê questo testo. Ao priçippio de l’articolo sciâ dixe:”in sciô zenéize ven dïto,,. Mi so che a tersa personn-a singolâ do verbo vegnî a l’é vegne. Ò m’inâro mi? Ò en corrette tûtte e doe?
-
Câo Franco, conplimenti e graçie ancon pe tutto sto travaggio mâveggioso. E scrive un bello libbro de gramatica Zeneize? Magara con o finansiamento do comune ò da region? Alegri! Mouro
-
Me pâ ben, seguo. Ma magâra e doe cöse peuan annâ assemme ascì. Acapiscio ben che bezeugna aveighe ascì o tenpo, sciusciâ e sciorbî….tanta bonn-e cöse
-
Câo Franco, eo apreuvo a portâ o can in gîo e pansavo a o Zeneize: unn-a léngoa à peu exìste sensa manco un seu libbro de gramatica?
Che o ségie un travaggio de anni no gh’é manco bezeugno de dîlo…Alégri!
-
chi nu se tratta de parla cun a parolla giusta o sbagliaa , tra qualche annu a zena parlian sulu arabo.
-
-
TREN e TRENO: l’é poscibile chò-u TREN do Franchi, mòrto into 1785, o segge quello costitoio da ‘na sucesion de caròsse e che pöi quand’à comensòu a viagia quello che conoscemmo òua l’aggian ciamòu TRENO pe distingoilo da quelìatro? Pò-u resto l’é poscibile che mi agge inparòu o zeneize inte’n pòsto donde s’é conservòu ancon in pö de lescico antigo; prezenpio mi e quelli do mæ paize ciamavino CARDINÆ ò CARDINÂ quelli de ‘na famiggia de lasciù con tâ cognomme; o TÂ ò i TÆ ségoito a dilo anche òua. SCORSAIEU, in nomme squexi abandonòu (comme MONTÂ) e sostitoio a spropoxito da CREUZA, a primma vòtta l’ò sentio dî da un de Noxi, in paise sorva o lago do Val Noxi. Senpre ò-u mæ paize, inta toponomastega òrale, conservemmo a paròlla CIAZZO, me pâ ignorâ da tutti i diçionai ma, pe fortunn-a, scrita in sce-e ciappe de doe stradde, a Sturla e a Struppa. Con questo veuggio dî che fòscia in pö de lescico òriginale o s’é conservòu inti leughi destachæ da-a çite, inta quæ a contaminaçion da lengoa a l’é stæta incrementâ anche da l’arivo de gente de feua vegnua chi in çerca de lòu.
-
Sciô professô fòrte quello proverbio!!! M’òu marco!!!!
-
Me mesiau ( oua se dixe NONNO ) U DIVA : FIGGIò , ARIGURAEVE CHE U DEBITU U L’E’ PUBBLICU MA E NAVI SUN REGIE! L’E'M SEMPRE VEA , ANSI OUA L’è PEZU!
ALESSANDRO
-
Bungiorno professo, son Tino Vinzoni, amo parla zeneise, ma a me grafia e l’è povia.
Comme foscia ti t’aricordi mi son de origine Bonassoina, quindi ho de incertezze in pe
quanto riguarda l’esattezza de parole.
A Bonassoa usemmo di “ghe n’è na reggina” pe scignifica ‘na grande quantite.
Ho cercou in si vari dizionai, ma nun ho trovou questa parolla. A l’esciste?
Grazie Tino Vinzoni
Versione tradotta
Buongiono professore,
sono Agostino Vinzoni, amo parlare genovese, ma la mia grafia è povera.
Come probabilmente ricordi io sono di origine Bonassolese, quindi ho incertezze
circa l’esattezza delle parole.
A Bonassola usiamo dire “ghe n’è na reggina” per indicare una grande quantità.
Ho cercato nei vari dizionari ma non ho trovato questa parola. Esiste?
Grazie Tino Vinzoni


text:
Littôrinna
E elettromotrici serie 900 dell'UITE dîte anche Littôrinne o tipô Zena, ean unna serie de tram bidiresiônali, a scartamentô metrico, in servisio in sce a rete tranviaia de Zena. Ô nômme ô vegne dall'Officinna del Littorio, ciammä doppô a Liberaçiôn Romeo Guglielmetti da ô nômme de un tranviere martire da Rexistensa .In te questa officinna l'ea stætô realizzoô parte de vettüe. Di tram de questô tipô han circôloô in seguito a varie vicende in sce e reti de Belgrado (Jugoslavia) e de Innsbruck (Austria).
Ìndice
Stoia[modìfica | modìfica wikitèsto]
E vettüre zeneixi[modìfica | modìfica wikitèsto]
In seguitô ä neçessitæ de ammodernä a flotta sociale, a societæ UITE, che a gestiva a rete tranviaia de Zena, a l'aveiva progettoô in proprio, e realizzoô in te sö officinne un növô tipô de vettüa bidirezionale a carrelli, con cascia elettrosaldä autoportante de növô disegnô. Ô prototipô, numeroô 900, ô l'ea stætô costruiô in to 1939 in te officinne sociali, con l'attiva partecipasiôn de maestranse; ne ea risultoô una vettüa môderna, apprezzä da ô persônale pe a façilitæ de guidda, e dall'utensa pe ô confort de marcia. In particôlare se faxeiva notä a forte capaçitæ de accelerasiôn, reisa pôscibile dä leggeressa dô veicolo e dall'avviamentô elettrôpneumaticô. Doppô ô prototipô sun stæte costruie atre 99 vettüe (numeræ da 901 a 999), consegnæ in ti anni 1939-40 e costruie, ôltre che dae officine UITE, dall'Ansaldo, dä Piaggio e dae Officinne Bagnea, tütte con equipaggiamentô elettricô da CGE e carrelli TIBB. Zà in tô 1940 sei vettüe (984 ÷ 989) sun stæte cedüe dä UITE ä Breda, riçevendo in cangiô quattrô tram articolæ che han costituiô a serie 1100. A Breda a l'avieiva poi passoô e sei "littorine" ä Rete tranviaia de Belgrado.
A Zena perciò l'ea introô in servisiô sôlô 94 tranvai (900 ÷ 983 e 990 ÷ 999); in tô 1944 a vettüa 995 a l'è restä distrutta da un bombardamento, e ricostruia ä fin da Segônda guera môndiale cômme vettüa unidireçionale a træ porte.
In ti anni sciüscianta, a seguito da prôgressiva contrasiôn da rete, a UITE a l'avieiva prövoô a vende dôzze vettüe ä rete de Zagabria, ma a trattativa a nô saieva rescia. In tô 1966 proprio unna "littorinna", a 935, a serrava l'epôca di tram a Zena.
Tütte e vettüe vegnivan accantônæ, e demolie squæxi tütte dô 1971. Sôla unitæ sôpravvisciüa figna a ancö a 973, restaurä in tô 1980 con ô nümerô da progenitrice 900: pe qualche tempô a l'è stæta conservä in ta remissa "Gavette" dell'AMT côme rotabile storicô, pe esse poi ricoverä all'avertô in ta zona de Campi.
E vettüe da rete de Belgrado[modìfica | modìfica wikitèsto]
In tô marzô dô 1940 a societæ esercente a rete tranviaia de Belgrado a l'aveiva ôrdinoô ä Breda unna serie de 15 vettüe tranviaie, costituie dae 6 unitæ ex-UITE e da ätre 9 unitæ da costruï ex novo da parte da mæxima Breda.
E 6 unitæ zeneixi ean arrivæ sübitô a Belgrado, vegnindô nümeræ in ta serie 37 ÷ 42. A successiva serie de 9 unitæ a l'ea stæta invece destinä dai occupanti tedeschi ä Rete tranviaia de Innsbruck, ma a causa de eventi bellici a Breda a saieiva arescia a completä solo un'unitæ, arrivä a Innsbruck in tô 1944 e numerä 90. A costruziôn de öttô vettüe mancanti (no ciü destinæ a Innsbruck, ma tôrna a Belgrado),a saieiva ripiggiä in tô dopôguera, ricavandô però de vettüe monodireçionali classificæ in ta serie 43-50. E vettüe 37 ÷ 42 sôn stæte trasformæ anche lô in monodireçionali in ti anni çinquanta, faxendô serviçiô fino a ô 1978. Successivamente sôn stæte tütte demolie.
L'unitæ n. 60 de Innsbruck[modìfica | modìfica wikitèsto]
In tô zügnô dô 1944 ha côminçoô a fä serviçiô a Innsbruck a primma unitæ de unna serie prevista de növe (poi no consegnæ), in origine ordinæ dä Rete tranviaia de Belgrado. A vettüa, numerä 60, e soprannominä Die Mailänderin ("a milaneise"), a rappresentava ô tranvai ciü môdernô in serviçiô 'in tütta l'Austria.
Questa vettüa a l'ha fæto serviçiô figna aô 1977, vegnindô poi cedüa a un'associaçiôn amatoriale de Klagenfurt; a l'è tôrnä a Innsbruck intô 1990, dove a l'è stæta restaurä e döviä pe servizi rievocativi.
Dati tecnici[modìfica | modìfica wikitèsto]
- Costruttôi = Officinne UITE, Piaggio, Bagnea, Ansaldo, Breda, CGE
- Lunghessa = 13.562 mm
- Larghessa = 2.150 mm
- Artessa = 3.123 mm
- Capaçitæ = 25 posti assettæ, 85 posti in pê
- Scartamentô =1.000 mm
- Passô tra i carrelli = 6.950 mm
- Passô di carrelli = 1.800 mm
- Massa a vöô= 18,6 t
- Diametro röe = 660 mm
- Tipo môtôre = Ansaldo LC 229
Bibliografia[modìfica | modìfica wikitèsto]
- AMT (a cüra de), Storia del trasporto pubblico a Genova, SAGEP Editrice, Genova 1980.
- Paolo Gassani, Fotostoria del tramway a Genova, Nuova Editrice Genovese, Genova 1982.
- Helmut Petrovitsch, Milanese a Innsbruck, in "I Treni", n. 252, ottobre 2003, pp. 22–27.
- Fiorenzo Pampolini, Claudio Serra, 1893-1966. Genova in tram, De Ferrari, Genova 2006


text:
Raggi x
I raggi x sun radiassioin ionizzanti, in graddo de formä in ta mateia che colpiscen cobbie de ioni e de eccitä i atomi.
Tittolo[modìfica | modìfica wikitèsto]
Natüa di raggi x[modìfica | modìfica wikitèsto]
I raggi x sun ônde elettromagnetiche, cuscì comme i Raggi gamma. Caratteristica di raggi x a l' è quella de esse emissi da l'atomo in conseguensa d'a tranxizion di elettruin da un orbitale ciù esterno a un ciù interno .
Raggi x artificiali[modìfica | modìfica wikitèsto]
Inviando un fascio de elettruin acceleræ cuntra un bersaggio (metallo pesante) se genera artificialmente raggi x. Questo fenomeno o se ciamma radiassion de frenamento perchè o l'è dovüo ä decelerassion sübia dai elettruin in te l'ürto. O vantaggio di raggi x artificiali o consciste in to fæto che se pöen emette solo in to momento che sun necessai (ad esempio pe utilizzali in meixinna o in indüstria). Viçeversa l'emiscion di Raggi gamma a nu pö esse controllä dall'esterno. I raggi x artificiali sun döviæ in campo medico, segge pe a diagnoxi (radiologia) che pe a cüra (radioterapia).
In te cose consciste i raggi x ?[modìfica | modìfica wikitèsto]
Trattandose de ônde elettromagnetiche, i raggi x sun costitüï da quanti privi de massa e de carega elettrica.


text:
Jean-Jacques Rousseau
Jean-Jacques Rousseau - Filozofo e scritô (Zeneivia 1712 - Ermenonville, Oise, 1778).
Biografia[modìfica | modìfica wikitèsto]
Figgio de un relœuiâ, o no l'ebbe una regolâ instruçion, e a soli trezz'anni o fu mandao comme apprendista presso un incizô, ocupaçion ch'o l'aviæ ben fîto abbandonao pe fuzzî in Savoia, començando una vitta dezordenâ ch'a saiæ diâ ben di anni. Indiriçao da-o parrego de Confignon, un villaggio vexin a Zeneivia, a Annecy, presso M.me Louise-Eléonore de Warens, o fu da questa a so votta indiriççao a Torin, inte 'n ospiççio pe catecumeni, dove Rousseau o l'abbandonò l'originaia fe' carvinista e o fu battezzao segondo o rito catollico (1728). Repigiao ben fîto a vitta ramenga, o s'ocupò inti succescivi quattr'anni in umili loei presso de famigge scignorili, pe da pœu razonze torna M.me de Warens, da quæ o l'aiva da vegnî amante. Inti anni trascorsci con questa inta rescidença campestre de Les Charmettes, inti presci de Chambéry, o se dedicò a vaste lettue e a un'intensa attivitæ de studdio, privilegiando in particolâ a muxica. Doppo un urteriô periodo de viægi pe a França e a Sviççera, o tornò ancon da-a Warens, trasferiase into frattempo a Chambéry; ma a pascion ch'a l'aiva ligao i doi a l'ea zœumoæ ezaoria e o Rousseau o s'allontanò definitivamente da-a so protettrixe, occupandose comme precettô a Lion (1738-40). Into 1741 o l'ea a Pariggi, donde o praticò prevalentemente l'attivitæ de copista de muxica e dove, into 1745, o se ligò a una popolaña, Thérèse Levasseur, da-a quæ o l'ebbe varri figgi, che fun affidæ a-a caitæ pubbrica. Doppo un breve periodo a Veneççia, ond'o fu segretaio de l'alloa ambasciao de França, o tornò a Pariggi e chì o l'intrò in contatto co-i filozzofi de l' Encyclopédie, Diderot, Condillac, Fontenelle, Voltaire, F. M. Grimm. Da Diderot o riçeve' l'invio a collaborâ a l'œuvia, a-a quæ o contribuì co-e voxe de muxica (da pœu pubbricæ a parte comme Dictionnaire de musique, 1764) e co l'articcolo Économie politique, into quæ za emerzeiva i concetti fondamentæ da so œuvia in sce-o contræto sociâ. A-o 1750 remonta o so Discours sur les sciences et les arts, composto in ócaxon de un concorso bandio da l'Accademia de Dixon in sciô tema "Se o progresso de sciençe e di arte o l'agge contribuio a amegioâ i costummi". Into so scrito, co-o quæ o guaagnò, o Rousseau rispondeiva negativamente a-o quexito de l'Accademia, mettendo praticamente in discuscion o valô che i inluministi attribuivan a-o progresso e sostegnindo pe contra l'aomento da degradaçion morâ in connescion co l'evoluçion da çivilizzaçion. Texi, questa, che o Rousseau o l'aviæ ribadio e articolao into Discours sur l'origine et les fondements de l'inégalité parmi les hommes, composto into 1754 in risposta sto chì ascì a un quexito de l'Accademia de Dixon. Con questo segondo scrito i rapporti co-i ençiclopedisti, za avenæ a caoza do primmo, se rompin definitivamente e o Rousseau o passò a Zeneivia, dovve o fu accugeito con grandi onoî e dove o tornò a l'originaia fe' carvinista. Tornao int'o mæximo anno a Pariggi, o se'aretiò da pœu presso Montmorency, dove, ospite de M.me d'Épinay e da pœu do maresciallo de Luxembourg, o compoze e so œuvie ciu importante, Julie ou la Nouvelle Héloïse (1761), Émile ou sur l'éducation e o Contrat social (tutti doi do 1762). Costreito a abbandonâ a França quande e so œuvie (l'Émile e o Contrat in particolâ) fun giudicæ peigoze in sciô cian politico e religiozo, o trovò refuggio in Sviççea, a Môtier-Travers, presso Neuchâtel, donde o compose e Lettres écrites de la montagne e o començò a travagiâ a-e Confessions (apparse postume in 4 vol., 1781-88). Ospite de D. Hume a Wootton (1766), o rompì ben fîto co-o filozofo scoçeize pe via do so carattere sempre ciu raozo e de manie de persecuçion de quæ o commençava a sofrî. Tornao in França, o se stabilì torna a Pariggi (1770); incurante do mandao de cattua inti so confronti, o visse sempre ciu in solituddine, dedicando o so tempo a-a stezua de Rêveries du promeneur solitaire e di Dialogues ossæ Rousseau juge de Jean-Jacques. Ospite do marcheize de Girardin a Ermenonville, chì o moì inta nœutte tra o 2 e o 3 luggio do 1778.
O contræto sociâ[modìfica | modìfica wikitèsto]
O pensceo filozofico-politico de Rousseau o se colloca da un lao inte 'na poxiçion eccentrica a peto de l'idea illuministega de progresso, segge in senso conoscitivo segge in senso morâ, mentre o recuppera da l'âtro di temi politichi fondamentalmente inluministeghi. Scin da-o Discours sur les sciences et les arts se riscontra in Rousseau un attezamento polemmico inti confronti de quello che a-i illuministi o l'appaiva inçivilimento e raffinamento, mentre in realtæ o no l'ea âtro, a-i so œuggi, che mortificaçion e anullamento da spontaneitæ caratteristega de l'ommo e di rapporti umen no ancon contaminæ da-e convençioin da societæ civilizzâ (spontaneitæ che Rousseau into primmo discorso o vedde rappresentâ inte çittæ-stato de l'antiga Greçia). De chì a texi radicâ che "e nostre añime se son corotte inta mezua in ta quæ e nostre sciençe, e nostre arte han progredio verso a perfeçion". L'argomento fondamentâ do Rousseau, bazao in sce l'ipottexi de l'existença de una natua umaña incorotta ch'a saiæ degenerâ moralmente a caoza di rapporti instaoraose inte coscì díte societæ çivî (e l'è eviddente ch'o Rousseau o generalizzava sorvettutto i træti da societæ françeize do so tempo), o l'imponeiva un ciarimento circa e caratteristeghe de l'ommo a-o de fœua de queste societæ. A tâ ciarimento l'ea dedicao o succescivo Discours sur l'origine et les fondements de l'inégalité parmi les hommes, dovve o Rousseau o l'ipotizza, benché soltanto in sciô cian concettuâ e no in sce quello storico, un "stæto de natua" da-o quæ l'ommo o se saiæ de man in man sempre ciu allontanao: l'ipottexi do stato de natua a consente a-o Rousseau de deliniâ, pe sottraçion de convençioin e di artifiçioxitæ introdute da-a societæ, quelle caratteristeghe umañe no inquinæ da-a çivilizzaçion, de quæ, sciben che no inte l'aspetto ciu primitivo, o Rousseau o vaghezza o ripristino. A differença do stato de natua hobbexian, quello de Rousseau o no l'è bazao in sce un'inmaggine aggresciva de l'ommo; ciutosto, l'è legittimo ipotizzâ una completa armonia tra ommo e natua: sodisfaxendo e so exigençe primaie e svilupando un sentimento de compascion inti confronti di proppri scimmili, l'ommo o l'è, in natua, inte 'na condiçion de izoamento che, s'a ne impedisce da un lao o sviluppo morâ e intellettuâ, a ghe precludde da l'âtro l'aquixiçion de quelle caratteristeghe deleteie indute da-a çivilizzaçion (egoismo, aggrescivitæ, prevaricaçion). Int'o stæto de natua no existe proprietæ ni soverciaja e i esei umen se troeuvan praticamente inte 'na condiçion de assoluta libertæ e ingoagiança. Co-a nascita de primme comunitæ patriarcæ, avegnua quande i scingoli s'en avisti di vantaggi che derivan, in sce-o cian de l'aotoconservaçion, da-o fâ parte de un gruppo organizzao, commença a deliniâse e primme rudimentæ forme de societæ, o nucleo originaio de quæ o l'è rapprezentao da-a famiggia. A questi raggruppamenti, che pe o Rousseau costituiscian l'ezempio ciu feliçe de organizzaçion sociâ, segoe tuttavia de forme sociale sempre ciu strutturæ, sorvetutto pe via de l'avvento da proprietæ. Apropriandose da tæra e di so produti, inventando e dœuviando e primme tecniche de transformaçion da natua, comme a metallurgia e l'agricortua, emerze cian cian a societæ çivî, fondâ in sce-a distinçion tra "mæ" e "to" e in sce-a dezuguaggiança che, pe garantî a proprietæ, e lezze vegnan a codificâ. In tâ moddo l'umanitæ a saiæ sciortia definitivamente da-e originaie condiçioin de naturalitæ pe struttuâse inte 'n'organizzaçion coerçitiva, fondâ in sce-a distinçion tra ricchi e povei, padroin e scciavi. Tuttavia questa accuza lançâ da o Rousseau contra a societæ çivî e e so struttue a no scignificava o dexideio de riportâ inderê l'umanitæ "inte foreste co-i orsci", a l'originaia innoxença e inguaggiança. Se trattava invece, e questo o l'è o scopo do Contrat social, de definî i fondamenti de una nœuva societæ in grao de ristabilî "into drito l'ingoagiança naturâ fra i ommi"; se trattava de trovâ i fondamenti de una societæ giusta: in questo o Rousseau o torna a condividde e prospetive de riforma politica che inspion e polemmiche iluministe. O problema do "contræto sociâ" o l'è quello de trovâ una forma de associaçion pe a quæ ognun, protetto da-a força comun de tutti, o l'areste patron de lê e libbero. Fin do contræto ò patto sociâ o l'è dunque ançitutto de garantî a libertæ de ciaschedun, ch'a no saiâ ciu a libertæ naturâ do stato de natua, perdua con questo, ma a libertæ ch'a nasce da-o contræto, a-a formaçion do quæ concore tutti i contraenti decidendo de sottomettise a-a voentæ generâ. A-e relaçioin individuæ se sostituisce a relaçion di çittadin co-a lezze, esprescion da voentæ generâ, a-a quæ tutti se sottomettan. Claozoa centrâ do contræto a l'è "l'alienaçion totâ de ciascun associao con tutti i so diritti a-a comunitæ"; nasce coscì o corpo politico into quæ i çittadin son parte integrante do tutto e into quæ tutti e ciaschedun detegnan a sovranitæ. Se escludde inte questa prospetiva a figua de un çittadin ò corpo separao rivestio da sovranitæ a traverso a renonçia di scingoli a-i proppri diritti: tâ renonçia a l'è imposcibbile; o corpo politico o costituisce un tutto, un "corpo morâ e coletivo" composto de tutti i membri, ch'o tra da l'atto da propria voentæ o so "mi comun". O stato o l'è quindi una "persoña morâ", un "ente collettivo" ch'o no s'identifica ni co-ina persoña, ni co-a somma aritmetica da voentæ de tutti, ma co-a "voentæ generâ" che comme tâ a l'è de longo retta e a l'ha pe so fin l'utilitæ pubbrica. E lezze son esprescion da voentæ generâ, pe a quæ tutti s'impegnan a-e mæxime condiçioin e godan di mæximi diritti. Coscì a voentæ generâ "a restabilisce into diritto l'inguagiança naturâ tra i ommi" e a garantisce a libertæ de ciaschedun, libertæ ligâ a-a raxon e a-e lezze. Rispetto a-a libertæ naturâ, proppria di primmi ommi "stuppidi e limitæ", s'instaora una libertæ propria de esei dotæ de raxon, capaxi de moralitæ. Se tratta da "libertæ çivî", limitâ solo da-a voentæ generâ in ta quæ ciaschedun s'identiffica. Da-a conceçion do stato comme "ente collettivo", "mi comun", ch'o s'esprimme inta voentæ generâ e ch'o no l'ammette defeçioin ò negaçioin (onde libertæ coincidde con obediença) l'è derivao de interpretaçioin assolutisteghe de Rousseau, mentre da l'avento posto in scio carattere inalienabile da sovranitæ eserçitâ da-o poppolo intrego s'inandia i interpretaçioin democrattiche.
L' Emile[modìfica | modìfica wikitèsto]
A riforma de l'ommo inta vitta sociâ, proposta da-o Contrat, a se poñe comme problema educativo individuâ inte l'Émile, quæ formaçion de l'ommo nœuvo. Percose a natua a l'è boña, a preoccupaçion do Rousseau a saiâ de no turbâ l'armonia e o sviluppo da natua into figgiœu; l'educaçion do Millio a doviâ êse quindi esençialmente negativa, a no doviâ mai intervegnî into processo de natuâ maturaçion de facortæ do figgiœu, no pretende de "vedde into figgiœu l'ommo". Emilio o l'ha da atrovâ da lê i primmi rudimenti de sciençe, into travaggio manoâ, into contatto co-a natua no mediao da-i libbri, e manco suggestionao da-a societæ da-a quæ o doviâ arestâ lontan scin a quande o no l'aviâ conquistao, co-a raxon, a piña libertæ. De fæto, curmine de l'educaçion a l'è a conquista da raxon, da piña capaçitæ de giudiççio, l'affermâse da conscença morâ: chì s'inserisce ascì a scoverta de Dê fœua da-e raprezentaçioin antropomorfiche. S'alœuga a questo punto inte l' Émile a Profession de foi du vicaire savoyard, ch'a comporta o riconoscimento de Dê creatô e providente a traverso l'orde do Creao; riconoscimento ch'o l'è fruto ançitutto de un sentimento, no da raxon discorsciva. Con Dê, a religion do Rousseau a comporta o riconoscimento de l'immortalitæ de l'añima a-a quæ l'è connesso no solo a moralitæ, ma a necessaia prospetiva otratereña de premmi e castighi quæ ristabilimento de un orde perdúo into mondo di ommi. Questi i perni da religion de l'ommo che o Rousseau o vedde coincidde co-a "pua e sencia religion do Vangelo". Da questa se distingue a religion do çittadin ligâ a colti e dogmi, despægia da paise a paise. Despægia ancon l'è a fe' puramente çivî, saiv'a dî propria da societæ çivî: se o stæto no pœu intervenî inte opinioin privæ di individui, tuttavia questo deve stabilî i dogmi da religion çivî: existença de Dio poente e provviddente, immortalitæ de l'anima, vitta futua con premî e castighi, santitæ do contræto sociâ e de lezze: sença questa fe' no l'è poscibile pe Rousseau êse boin çitten; chi refiese quelli dogmi, o doviâ êse cacciao da-o corpo sociâ comme un ommo "incapaxe de amâ e lezze, a giustiççia, de sacrificâ, s'ocore, a propria vitta a-o dovei"; chi da pœu tradisse a fe' çivî, o doviâ êse condannao a morte. Posta a-o centro questa fe' çivî, o Rousseau o difende ascì a tollerança religioza contra l'intollerança çivî e teologica, ch'a provvoca contestaçioin e guære dannoze a-a sovranitæ do stato.
Rousseau o fu ascì curtô de muxica, manifestando di attituddine segge comme teorico (comme risurta da-a Dissertation sur la musique moderne, 1742, so primma œuvia stampâ, e da-e voxe ch'o scrisse pe l' Encyclopédie) segge comme compoxitô; in quest'urtima veste o fu aotô, tra i âtre, de l' opéra-ballet Les muses galantes (1745) e de l'œuvia buffa Le devin du village (1752), rappresentâ con grande successo a-o tiatro de corte de Fontainebleau. Aotô tiatrâ ascì, o scrisse e comeddie Les Festes de Ramire (1745) e Narcisse (1752), çimentandose ôtr'a ço inta trageddia.


text:
Oggetti smarriti in italia
OGGETTI SMARRITI IN ITALIA
Seleziona la Tua regione:
- Oggetti smarriti in Abruzzo
- Oggetti smarriti in Basilicata
- Oggetti smarriti in Calabria
- Oggetti smarriti in Campania
- Oggetti smarriti in Emilia Romagna
- Oggetti smarriti in Friuli Venezia Giulia
- Oggetti smarriti in Lazio
- Oggetti smarriti in Liguria
- Oggetti smarriti in Lombardia
- Oggetti smarriti in Marche
- Oggetti smarriti in Molise
- Oggetti smarriti in Piemonte
- Oggetti smarriti in Puglia
- Oggetti smarriti in Sardegna
- Oggetti smarriti in Sicilia
- Oggetti smarriti in Toscana
- Oggetti smarriti in Trentino Alto Adige
- Oggetti smarriti in Umbria
- Oggetti smarriti in Valle d'Aosta
- Oggetti smarriti in Veneto


text:
Comm'o se leze o zeneize?
Sta seçion do scito a contegne 'na rapida descriçion de comme leze a grafia ofiçia, se voei avei de informaçioin ciù conplete e corette l'é megio che amiæ o scito da grafia ofiçiâ ch'o l'é fæto da personn-e ben ciù conpententi de mi...
Chi de segoito gh'é doe tabelle (pe son de vocale e de consonante) che contegnan inta primma colònna quello che ti peu atrovâ inte 'n testo zeneize, inta segonda a descriçion de comme o se leze e inta tersa o scinbolo SAMPA.
Nòtta in sci acenti: I acenti no en tutti òbligatöi. Pe façilitâ a letua emmo çernuo de deuviâ solo i acenti a-a fin da paròlla e de deuviâ de longo i acenti "ò" e "ö" quande gh'é o son da "o" italiann-a e no creâ coscì confoxon, invece quande ti treuvi "o" sensa acenti o veu dî che o son o l'é de longo quello da "u" italiann-a. Sta çernia a l'é stæta fæta a partî da verscion 43 de Firefox e anche tutto sto scito o l'é scrito con sta filòzofia.
Grafemi co-o son de vocale
A ciù grande dificoltæ a l'é into leze a letia "o" perché in zeneize a rende o son da "o" e da "u" italiann-a. Pe agiutâ gh'é 'na senplice regola:
o, ó, ô gh'an o son da "u italiann-a"
ò, ö gh'an o son da "o italiann-a".
A u e û gh'an o son da "u françeize". A æ l'é 'na e averta e longa e o digramma eu o se prononçia comme in françeize. O resto o l'é scimile a l'italian.
Gh'é ancon da dî che i acenti ^ (â,ê,î,ô,û) e ¨ (ö) denòtan che a vocale a l'é longa.
Grafemi co-o son de consonante
A prononçia de consonante a l'é scimile a l'italian, bezeugna aregordâ che a "s" e a "ç" se prononçian senpre s sorda comme into italian "rosso". A "z" a se prononçia senpre s sonöra comme into italian "rosa".
A "x" a se prononçia senpre comme a j françeize.
in çimma da pagina


text:
De vòtte a vitta a piggia de ceighe stranie. Mi pensava de tornâ da-e vacanse e repiggiâ o fî di mæ discorsci, e incangio me succede che me ciamman pe giâ un film in Spagna, e urtime doe settemañe de settembre. Bella idea, pe caitæ, ma m’è toccou travaggiâ comme un matto pe poeimene anâ via torna, dòppo a stæ… e coscì l’è un meise che veuggio scrive sta cösa chì, e no ghe l’ò ancon fæta.
Se tratta de questo. Quande i giorni cadi de agosto passavan lenti comme tutto, tra a compagnia di amixi e i bagni in mâ, me son dedicou un pittin à un lou ch’o no serve à ninte, into senso – comm’o diva o mæ professô de filosofia – ch’o no l’è servo de ninte e de nisciun.
Ò piggiou di testi antighi zeneixi, de quelle pròse do Trexento che no ê conosce nisciun sciben che son a base da nòstra lettiatua, e me son dedicou à portâli inta grafia da giornâ d’ancheu e à inrichîli de nòtte e spiagaçioin, de mainea che un lettô moderno o pòsse avvexinâseghe de lengê. De dòppodisnâ, quande o sô o l’ea tròppo fòrte, me metteva lì pe un pâ de oe à raxonâ, à copiâ, comme un scrivan de l’etæ de mezo. O giardin donde stavo o l’ea bello, à l’ombra di erboi…Coscì, sensa stâ à contâ tutto quello che ò descoverto – ascì perché, spero, un giorno se porrià cattâ di libbri inte libbraie, fruto de sto travaggio – ripòrto solo un tocchettin de “Croniche di pappi e imperatoî”, adattaçion zeneise da Martin Polònio e da atri testi da tradiçion.
“Dapeu de questo Leon, fo faito Pappa Johannes Anglico, de naçion magontin, e o stette pappa pe anni doî meixi çinque e dì quattro, e o moì in Romma.
Segondo che se açertà, questo fo femmena, e quando ela a l’ea grasoña un sò amigo o â menà in Athenes in abito de masccio, onde o l’ea o studio di filòsofi; e ela a l’avansà in tanta sciençia e in diverse sciençie che in quello studio nisciun se trovava inguâ che lê.
Intanto che in Romma, a tegné carega trei anni, e grendi meistri e dottoî vegnivan à oî a seu sciençia e, seando in Romma de scì grande opinion, concordeivementi da-i Romen, a fo elezzua in Pappa.
Ma, seando pappa, questa a fo impregnâ da un sò familiâ, e, no saccendo o tempo do seu partoî, un dì ela andava de San Pero fin in San Zoane in Lateran, e i doloî do parto â preisen tra o Coliseo e a gexa de San Clemento, e lì a partoì; e inte quello parto ela a moì. Lì a fo sepellia, segondo che se afferma.
L’è perçò che messê o Pappa mai o no passa da quella via: se credde che pe questa reessa o no ghe passe, ni questa a se mette into libbro di santi pappi, perçò che a fo femmena e a no conforma co-i atri.”
A l’è a stöia da pappessa Giovaña, visciua – s’a l’è existia – into secolo noven. Unna stöia in sciâ quæ, comme se peu imaginâ, o pòpolo e i nemixi do pappato an recammou ben ben. L’è da chì ch’a nascieiva l’usansa – in realtæ fruto da fantaxia – segondo a quæ o pappa neo-elezzuo o saieiva sottopòsto à un “esamme”, descrito inte sti termini: “Pe dimostrâ o seu valô, i ciù zoeni tra i presenti ghe tastan i attribui e a verga, comme testimmoniansa do sesso masccile. Quande sto chì o vëgne determinou, a persoña ch’a l’à tastou a cria à gran voxe: “virgam et testiculos habet”, e alantô tutti i òmmi de gexa respondan: “Deo gratias!”, donca proçedan a-a consacraçion gioiosa do pappa elezzuo (Felix Hamerlin, De nobilitate et rusticitate Dialogus, ca. 1490)”.
I libbri parlan l’un de l’atro e, comme o diva o Borges, arvan di mondi ch’en di laberinti sensa fin. Gh’è chì gh’è cao anâghe à spaçio, quande o peu, perché o l’è coioso; e chi no. De seguo, però, quarche tòcco da grande biblioteca de l’umanitæ a l’è ascì in zeneise.
Lescico
Ascì: anche
Cao (gh’è): ha piacere
Ceighe: pieghe
Dòppodisnâ: pomeriggio
Fî: filo Inguâ: uguale
Lengê (de): facilmente
Lou: lavoro
Magontin: di Magonza
Noven: nono
Oî: udire (ant.)
Reessa: peccatrice (ant.)


text:
Venerdì sezze de dexenbre: gh’é de longo quarcösa da scrovî in gio pe-i caroggi
I nòstri caroggi no finiscian mai de mâvegiâne: dischi, balestre, sciabbre, biteghe da bancâ, fugassa e fainâ, a gexa de San Lucca (’na bonbonea) e mille atri recanti che de spesso no vedemmo perché tròppo inaiæ da-a sprescia da giornâ d’ancheu. Mi penso che questa pontâ de Liguria Ancheu a segge particolarmente bella. Sciben che n’emmo za fæto tanti de gii inti caroggi de Zena, anche sta vòtta chi emmo descoverto biteghe e pòsti che no aviescimo mai inmaginòu e che solo a pascion e a conoscensa do Gianni Mazzarello, unn-a de anime da Compagna, o ne l’à rivelæ.
Pe vegnî a-e paròlle, comme se dixe ‘per hobby’? Mi in diretta ò propòsto pe demôa e me saiæ cao savei se sei d’acòrdio. Chi però veuggio aregordâ che ‘il mio hobby, il mio passatempo preferito’ o se tradue o mæ Michê. In trasmiscion quarchedun o l’à dito ràmme (= rame) che coretamente o va dito ràmmo; l’é stæto dito cornîxi, ma a paròlla cornîxe a l’aresta invariâ a-o plurale (cornîxi o no va ben), comme do resto fa tutte e paròlle feminin che finiscian pe ‘e’ (a ciâve – e ciâve; a néutte – e néutte, ecc.).
Emmo pöi parlòu da dònna che fa o travaggio da bancâ: eben a se dovieiva ciamâ bancæa pròpio comme da leitâ (= lattaio) vegne leitæa ò da formagiâ (= formaggiaio) vegne formagiæa. Emmo visto o zôvo ò zôo (= giogo), a bànsa (= bilancia) e o cantâ (= stadera); coioza a spuêa (= sputacchiera) che ’na vòtta a l’ea d’uzo comun perché gh’ea l’andio de giasciâ tabacco. Emmo quindi visto ’na pignatta longa pe cheuxe i pesci: in italian a se ciamma ‘pesciera’ ò ‘pesciaiola’ che in zeneize a se tradue con pescêa.
Finiscio co-a bitega ciamâ ‘Il ritrovo dei Grimaldi’ dove gh’é riportòu neuve Compagne. Òua se sa, perché ne l’à dito o Càfaro do 1099, che Zena a l’ea diviza in eutto Compagne. Aloa ò in pö amiòu e ò visto che gh’é stato azonto a Compagna dita de S. Thomæ, ch’a l’é stæta localizâ inta zöna da staçion Prinçipe. Sciben ch’a segge ’n’azonta raxonevole, a no gh’é tra e Compagne stòriche.
Alegri!
1 Commento
-
Câo Franco,
No ho visto ‘a trasmisciòn,ma dìggo che ‘o feminìn de ” bancâ ” o l’é “bancaêa” , me ricordo che ‘ a moggê do bancâ do pàise i a ciammàvan coscî.
Alégri !


text:
Yamoussoukro
Yamoussoukro a l'è 'na çittæ da Costa d'Avoio scitûâ arente a-o lago de Kossou, constrûto inscio sciûmme Bandama.
A l'è da l'anno 1983 capitâ amministrativa da Còsta d'Avòïo, pe sostituî Abidjan, c'a s'attrêuva 240 km. a sûd e a l'è restâ ancón comme çittæ prinçipâ e ciû attiva econommicamenti.
Into 2006, o se stimâva c'a g'âva 155.803 abitanti, origginalmenti da rassa baoulé, scibben anchêu abitan inte 'sta çittæ gente de molte naçionalitæ.
In Yamoussoukro gh'è a Basilica de Nostra Scignôa da Pâxe (françeise: Basilique de Notre Dame de la Paix), constrûta comme còppia de quella de San Pê inta Çittæ do Vatican, essendo ûnn-a de ciû grende gëxe cattoliche do mondo. A l'è stæta consacrâ da-o pappa Gioan Paolo II into 1990.


text:
Pòrto Ricco
Nommi ofiçiâli: Estado Libre Asociado de Puerto Rico in spagnòllo e Commonwealth of Puerto Rico in ingléise. Stato de l'America çentrâ asoçiòu a-i Stati Unïi d'America.
A seu capitâ a l'é San Juan, dïta San Juan de Puerto Rico.
O sêu teritöio o l'è formòu da l'ìsoa de Puerto Rico, e diverse âtre ìsoe ciù piccinn-e. O pàise o g'ha unn-a superfiçie de 9.104 km² e unn-a popolaçion de 3.411.307 abitanti (2016).
Quest'ìsoa a vegniva ciamâ da-i indigeni "Borikén", nomme tradûto in spagnòllo comme Borìnquen. Scinn-a ancheu, i abitanti de Pòrto Ricco vegnan ciamæ borinqueños, borincanos oppûre boricuas.
O nomme Pòrto Ricco o vegne da-e ricchesse che sciortivan da lì inti tempi da colonizaçion spagnòlla. A seu capitâ a l'é stæta ciamâ San Zane Batesto (San Juan Bautista) da Cristoffa Combo.


text:
lafede11 shared this picture from this spot in Montecarlo on March 17, 2015 at 11:38PM.
Previous Entries #Monaco #Arsenal ⚪ Next Entries Despoei tugiù sciü d'u nostru paise Se ride au ventu, u meme pavayùn Despoei tugiù a curù russa e gianca E stà l'emblema, d'a nostra libertà Grandi e i piciui, l'an sempre respetà Oila cü ne toca ! Oila cü ne garda ! Fo che cadün sace ben aiço d'aiçi Amu avü sempre r'a meme tradiçiùn Amu avü sempre r'a meme religiùn Amu avüu per u nostru unù I meme Prìncipi tugiù E düsciün nun pura ne fa scangia Tantu ch'au celu, u suriyu lüjerà ; Diu n'agiüterà E mai düsciün nun pura ne fa scangia düsciün. Nun sëmu pa gaire, Ma defendëmu tüti a nostra tradiçiun ; Nun sëmu pa forti, Ma se Diu voe n'agiütera ! Oila cü ne toca ! Oila cü ne garda ! Fo che cadün sace ben ailo d'aili #monaco #montecarlo #arsenal by charlottegalle


text:
Repubbrica Parlamentâ
Into scistemma politico dïto repubbrica parlamentâ, o parlamento o l'è l'unica istituçion a aveghe a rappresentansa da voentæ popolâ, in quanto o l'elezze tanto o governo che o prescidente.
O Prescidente da Repubbrica o l'ha unn-a funçion de garanzia verso e parti politiche e de rappresentansa de l'unitæ naçionâ, perciò de sovente o non l'ha forti poèi in scê istituçioin.
O parlamento se rapporta co-o governo tramite o voto de fiducia, coscì o g'ha o controllo in sce l'agï de l'esecutivo, co a poscibilitæ de elezine un ätro. I poèi legislatïvo e esecutïvo son coscì ligæ e interdependenti.
Questa forma de governo a l'è ancheu a ciù comunn-a in Euròpa.
Unn-a repubbrica parlamentâ peu aveighe unn-a o doe camere.


text:
Ancheu sci˛rte o film di "Buio Pesto" Capitan Baxeic˛
("Capitan Basilico" in italian), co-in meuggio d'atoţ, anche famozi, no pagŠ (tutto o ricav˛u o l'aniÔ pe-e anbolanse de Zena).
Mi no s˛ viatri, ma stav˛tta mi son contento de catÔ o bigetto!
Vanni ˛u scito:
(A-a fin do trailer
se peu vedde a Maria Terile Vietz e o Peo Par÷di)
PS: Franco, ma t'Š avuo 'na parte into film?
PPS: E, inti titoli, a-a fin, ghe son mi ascý! Belandi! Messaggio modificato da draughtsplayer il Sabato, 11-Ott-2008, 12:55


text:
Se sa d'un ponte arsòu con maestria
che da-o Borgo o passava in sce dui riae,
do decimo segnà, 'na grossa prìa
ch'a marcava a distansa da-a cittae.
e Zenaa l'èà alleà di imperatoì;
a parte e guaere, quaexi tutte vinte,
se continuava a lottà, vive e moì.
gh'èa 'n castello; a gente a fàva a botte
e, fra 'na lite e 'na rivolussion,
l'han distrùto e rifaeto due o trae votte.
crescèiva intanto o nostro pàise adaxo;
verso a-a fin do trexento, a San Ceprian
gh'èa 'na gexetta; autentico, veàxo! ( veritiero )
Nasceiva gente. Poco doppo o mille,
Pontedeximo o l'ha 'na gexa. Appreuvo,
za' organizzae fra "vici", "pagi", ville,
se fà 'n òtòio; o pàise o sa de neuvo.
i Consoli da plebe a comandà,
poi un Poistae da Zena nominòu
e un Capitanio ch'o stesse in vallà.
E torna guaere, famme, rexistensa;
i Spinola no lascian ninte intrego,
o Ducca de Milan, sensa passiensa,
o stronca a ribellion; 'n àtro renègo!
Saccheggian tutto Guelfi e Ghibellin,
(a vegnì vègio chì nisciun ghe a fa)
quello che treuvan in scìò sò cammin.
O Medio Evo intanto, adaxo o va.
Vègne i franceixi; calan da Busalla
a mette a faero e feugo anche e frassioin
con a potensa e a forsa de 'na balla
da scceuppo e armi contra di forcoin.
un convento pe' fratti cappuccin
che da allòa han sempre aggiuttòu
i pòvei, i marotti e i meschin.
fra Fieschi, Dòia, Spinola e Adorno,
chi ammassa, chi se vendica; se sente
quante l'è brutto vive chi dintorno.
Pontedeximo o l'è sempre a combatte
vescovi,dogi, famme, pestilense...
o nostro pàise o n'ha pagòu e patte. (lo scotto)
e ben e tanto de nostre vicende,
però me piaxe che chì segge dito
che a nostra gente a lotta e a no s'arrende.
Da tempo l'èa finìo n'opera sanna
che i Sereniscimi àivan stabilìo:
a stradda da Bocchetta pe' a Padann-a
ch'a l'ha creòu o benessere chi in gìo.
Poi l'invaxon di austriaci accampae
into Ponceivia, ma gh'è chi convince
a-a ribellion i nostri ammagonae:
o l'è un balletta con o sò: " Che l'ince? "
Va o nemigo, ma o ritorna drìto
doppo trei meixi a semenà terrò
in te taere occupae; s'accorzan fìto
de quante o Botta Adorno o l'èa impostò..
Intanto chì into Borgo 'na figgetta
da-a famiggia di Ghersi a l'èa nasciùa
pè diventà 'na suora, maddre eletta
a Gubbio fra e Clarisse inta clausùa.
Comme un fulmine poi a l'orizzonte
sponta Napoleon pin de preteise.
... Guaere e solo a forsa pà ch'a conte
e chì se fa a Repubblica Zeneise.
Sensa tanta anscietae de fa peccòu,
comm'anche i àtri, o nostro convento
con ordini precisi o vèn serròu,
lasciando fratti e a gente into sgomento.
"O Blocco" o porta puia e famme a Zena,
a pà no finì mai quest'odissea;
poi firma a reisa o general Massena
e torna tutto, o quaexi, comm'o l'èa.
Tanto, sempre a propoxito de strae,
do vintun, comme 'n seunno, pà che spunte,
gh'e un gran travaggio in te nostre contrae,
quella di Zuvi fra Zena e Piemonte.
Parlemmo un pò de scheua; zà finn-a verso
i primmi anni do millesettecento,
i Cappuccin, de badda e a tempo perso,
davan a tutti quarche insegnamento.
Poi do cinquanta, in gexa e in te l'òtòio,
mostravan italian, lengua latinn-a;
con e lessioin un pò de refettòio,
naturalmente inseme co-a dottrinn-a.
E funzionava, into novantadui,
'na scheua pè pòvei gestìa da-i prelati
affinchè tutti avessan da capì
e, pe' fortunn-a, a l'èa faeta a grati.
Solo inte l'ottocento e ben puntuali,
into sciusciantaquattro, e no è mai troppo,
han faeto e primme classi comunali,
poi daete a-e suore ch'èan vegnuae 'n pò doppo.
Sciusciantasette: l'è nasciùo l'Asilo,
veddeiva a luxe e Societae Operaie,
l'Orfanotrofio e, ho piaxèi de dìlo,
o Ricreatorio e gran vitta sociale.
Fra tutti quelli ch'han arsòu a testa,
a solidarietae a no se perde;
nasce, vosciùa da tutt'a gente onesta,
do neuvecentoeutto, a Croxe Verde.
Sccieuppa a guaera mondiale, brutta tappa;
a ciù bella zoentù a se ne va via;
o Carso, Caporetto, Montegrappa
e poi o Piave...a paxe...e a l'è finìa.
Repiggia a vitta, ma s'ha sempre in mente
i arregordi fin troppo recenti
e da-e popolassioin preuvae, ma attente,
nasce, pe' i morti eroi, i monumenti.
E, doppo tante còse negative,
fra un rifiorì d'officinn-e e ferrèe,
ritorna inta valladda a coae de vive,
gh'è travaggio pe' tutti e tante idèe.
Subito doppo a guaera, pe' curà
gratuitamente i sò concittadin,
s'è faeto a Pontedeximo l'uspià
pe' merito e voentae d' Andrea Gallin.
Ma 'na segonda guaera, do quaranta,
a fà tornà magon, lagrime in scena;
arriva i tedeschi e, sensa tanta
pietae, piggian l'Italia e anche Zena.
Pe' mette fin a-a situassion amàa,
s'è faeto a lotta de liberassion;
i nostri zoeni l'han pagà ben càa;
ha daeto un contributo ogni frassion.
Cerchae de no ascordàli; en staeti eroi,
han rifaeto' na patria derelitta,
son morti pe' noiàtri tutti e poi
èan mae amixi, ghe piaxèiva a vitta.
vorriae fermàme chì, anche da-o momento
che ognun vive o so tempo comme peu,
che quant'ho dito o no fìse 'n tormento
ma avesci e ve sentisci drento a-o cheu
paxe, salute e ninte maottiae, ( malattie )
tanta serenitae, ricchessa e amò,
che tutte e incomprenscioin fìsan finìe
e avesci coae de ringrassià o Segnò.


text:
OpenOffice.org
OpenOffice.org o l' è un software de prodüttivitæ libero.
Ìndice
Cose se intende pe software de prodüttivitæ[modìfica | modìfica wikitèsto]
I software de prodüttivitæ son quelli programmi che se dövia pe scrive, pe fä conti, pe realizzä presentasioin de diapositive, pe disegnä, pe creä grafici, eççetera. L' è comüne che i software de prodüttivitæ seggian distribuï insemme sotto forma de un ünico programma, ciammou suite. Solitamente in te o momento che se accatta un elaboratô elettronico vegne installou o scistema operativo (a esempio Windows o Mac o Linux) ma no a suite de prodüttivitæ, che a vegne vendüa a parte. A ciü famosa fra queste suite a l' è Microsoft Office.
Cose l' è o software libero[modìfica | modìfica wikitèsto]
O software libero o l' è un software che o vegne rilasciou completamente de badda; a votte l' üso de questi programmi o permette de risparmiä e çentannæ de euro che costieva dotase dell' equivalente a pagamento.
I programmi contegnüi in OpenOffice.org[modìfica | modìfica wikitèsto]
- Writer, programma de scrittüa
- Calc, programma pe creä föggi de calcolo
- Impress, pe creä presentasioin de immagini
- Base, pe a creasion de database
- Draw (grafica)
- Math, pe generä formule matematiche.
OpenOffice.org o permette de sarvä i file segge in te i formati de Microsoft Office (.doc, .xls, .ppt) che in to formato OpenDocument Format (odf). Ricordemmo che, a pröva da validitæ de OpenOffice.org, questo software o l'è stæto adottou da e amministrasioin pübbliche de India, Cinna, Israele, Brasï, e atri paixi. In Italia l' ütilizza a Provinça de Zena insemme a atri enti pübbliçi.
Comme ottegnï OpenOffice[modìfica | modìfica wikitèsto]
Questo software o pö esse scaregou da Internet all' indirisso seguente: http://it.openoffice.org
Bibliografia[modìfica | modìfica wikitèsto]
Bonna parte de informasioin döviæ pe compilä questa voxe son derivæ da o libbro:
- F.Trucillo: Come passare al software libero e vivere felici - Altra economia/cart'Armata 2009


text:
Crimea
Crimea (in ucraino e russo Krym) - Penisoa de l’Ucrainn-a. A costituisce a Repubbrica autònoma de Crimea (26.100 km2 con 1.971.072 abitanti into 2008), con capoloeugo Simferopol. Inta Crimea gh'êa into Medioevo importanti colònnie zeneixi comme Caffa, che ancheu a se ciamma Feodosia (ò Theodosia), e Soldaia, che ancheu a se ciamma Sudak.
Queste colònnie formavan a provinça ciamâ Gothia, che a l'êa unn-a striscia into Sud da Crimea che anava da Caffa scinn-a Cembalo. O primmo càrego de sæa da-a Cinn-a o l'êa arivòu chi into 1257. I Zeneixi són restæ into Mâ Neigro scin a-o 1475, quande e colònnie són stæte conquistæ da-i Ottomànn-i[1]
- ↑ • Manfred Pittioni: Genua Die versteckte Weltmacht, Verlag Mandelbaum, 2011, ISBN 978-3854763499


text:
Teritöi d'oltremâ Britanneghi
I Teritöi d'oltremâ Britanneghi son (ancheu) 14 teritöi sotta a sovranitæ do Regno Unïo, ma che no ne son conscideræ parte.
O nomme British Overseas Territory (Teritöio d'oltremâ Britannego) o l'è stæto introduto into 2002 e o sostituisce o nomme British dependent territory (Teritöio dipendente Britannego) doeuviao da o 1981. Primma o vegniva doeuviao o nomme colonia o colonia da coronn-a.
I teritöi de Jersey, Guernsey e l' Isoa de Man, scì ben che son sotta a sovranitæ da coronn-a britannega, g'han unn-a relaçion costituçionâ despægia con o Regno Unïo, e son clascificæ comme dependençe da coronn-a ciuttòsto che comme teritöi d'oltremâ.
I Teritöi d'oltremâ Britanneghi son:


text:
Lengoe goideliche
E lengoe goideliche ò spesso gaêliche (in irlandeize: teangacha Gaelacha, gaêlico scoçeize: cànanan Goidhealach, manx: çhengaghyn Gaelgagh) son ùnn-a de doe divixoin de lengoe çeltiche insulari, za che l'atra a l'é quella de lengoe bretoni.
E lengoe gaêliche àn formou stòricamente un insemme de dialetti deuviæ da-o sud de l'Irlanda a traverso l'Izoa de Man fin a-o nòrd da Scòçia.
Ciù in la de l'irlandeize antigo, e træ lengoe gaêliche moderne son:
- l'irlandeize (Gaeilge),
- o gaêlico scoçeize (Gàidhlig),
- e o manx (Gaelg).